
ДО
ДОБРИЧКИ ОБЩИНСКИ СЪВЕТ



ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка



Относно: Отдаване под наем на част от имот - публична общинска собственост за монтаж на съоръжение в с. Фелдфебел Денково, община Добричка. 


УВАЖАЕМИ  ДАМИ И ГОСПОДА, ОБЩИНСКИ СЪВЕТНИЦИ,	

В община Добричка постъпи писмо с вх. рег № ВхК-Е-2216/09.09.2026г. от  „Виваком България“ ЕАД с предложение за изграждане на малогабаритна и олекотена конструкция с радио-съоръжение („data site”) върху 12 кв.м в северозападната част на покрива на кметството в с. Фелд. Денково, общ. Добричка за срок от 10 /десет/ години.
В искането си „Виваком България“ ЕАД разяснява, че целта на дружеството е разширяване и модернизиране на радио-телекомуникационните си услуги и предоставяне на качествени електронно-съобщителни услуги на жителите и гостите на селото.
Община Добричка е собственик на урегулиран поземлен имот III – кметство в квартал 25 с площ 1350 кв.м по плана на с. Фелд. Денково ведно с построената в имота двуетажна административно-битова сграда /кметство/ със застроена площ 351 кв.м. Имотът е публична общинска собственост и е актуван с АПОС № 676/25.01.1999г., вписан с Акт № 51, том ХХIII, вх. рег. № 10888/28.06.2005г. на СВп – Добрич при АВп.   
Кметът на с. Фелд. Денково, общ. Добричка е представил положителното си становище с вх. рег. № ВхК-5283/25.09.2026г. за изграждането на конструкция-антена по искането от „Виваком България“ ЕАД.
Съгласно чл. 30, ал. 5 от Закона за електронните съобщителни мрежи и физическа инфраструктура /ЗЕСМФИ/, когато имотът е общинска собственост, операторите на електронни съобщителни мрежи имат право да разполагат електронни съобщителни мрежи и да изграждат свързаната с тях физическа инфраструктура въз основа на писмен договор, включително на договор за наем, договор или административен акт, върху, над или под имоти публична общинска собственост. В тази връзка, съгласно чл. 19, ал. 1 от същия Закон правата върху елементи от физическа инфраструктура, общинска собственост, се предоставят за срок до 10 години без провеждането на търг или конкурс.
Представена е схема за монтаж на малогабаритна и олекотена конструкция с радио-съоръжение („data site”) върху реална част от 12 кв.м в северозападната част на покрива на кметството в с. Фелд. Денково.
С оглед на спецификата на частта от наетия имот е изготвена експертна оценка за определяне на пазарния наем в размер на 85,67 евро /осемдесет и пет евро и 67 евроцента/ без ДДС.
С оглед гореизложеното, предлагам Добрички общински съвет да приеме следното, 
ПРОЕКТ!

РЕШЕНИЕ:

[bookmark: _GoBack]I. На основание чл. 21, ал. 1, т. 8 от Законa за местното самоуправление и местната администрация, чл. 19, ал. 1 във връзка с чл. 30, ал. 5 от Закона за електронните съобщителни мрежи и физическа инфраструктура и чл. 8, ал. 2 от Закона за общинската собственост и чл. 24, ал. 1 от Наредба № 4 за реда за придобиване, управление и разпореждане с общинското имущество на Добрички общински съвет, Добрички общински съвет дава съгласие за отдаване под наем  на реална част с площ 12 кв.м, разположена в северозападната част на покрива на административно-битова сграда /кметство/ със застроена площ 351 кв.м, построена в УПИ III – кметство в квартал 25 с площ 1350 кв.м по плана на с. Фелдфебел Денково, общ. Добричка, за срок от 10 /десет/ години на „Виваком България“ ЕАД за монтаж на малогабаритна и олекотена конструкция с радио-съоръжение и определя месечен наем в размер на 85,67 евро (осемдесет и пет евро и 67 евроцента) без ДДС.
II. Съгласно чл. 52, ал. 5, т. 2 от Закона за местното самоуправление и местната администрация, 30 /тридесет/ на сто от постъпленията от наем на имотите, да се използват за изпълнение на дейности от местно значение в с. Фелдфебел Денково, общ. Добричка.
III. Възлага на Кмета на община Добричка, последващите законови действия.

Приложение към докладната записка:
· Копие от писмо с вх. рег № ВхК-Е-2216/09.09.2026г. от  „Виваком България“ ЕАД;
· Копие от инвестиционно намерение с вх. рег № ВхК-Е-2480/09.10.2026г. от  „Виваком България“ ЕАД;
· Схема за поставяне на съоръжението;
· Копие от акт за общинска собственост; 
· Копие от скица на имота;
· Копие от пазарна оценка за наем. 



ВНОСИТЕЛ:
СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.- кмет УТСОСПООС
Арх. Даниела Георгиева    						Адв. ……………………..
Гл. архитект                                                           	    			Юрист при Общината
ИД Директор дирекция УТСОСПООС				    	Дата:	
Дата:									Изготвил:
Мария Димитрова							Валентина Колева
Началник отдел ОСЕ							Ст. специалист ОСИ	
Дата: 									Дата 

